దక్షిణాదిన సూపర్స్టార్గా మన్ననలు అందుకుంటున్న నటుడు రజినీకాంత్ రాజకీయాల్లోకి రావాలని తమిళనాట డిమాండ్లు ఎక్కువవుతున్నాయి. అయితే వాటికి సరైన సమాధానాలు ఇవ్వకుండా వరుసగా సినిమాలు చేసుకుంటూపోతున్నారు రజినీ. ప్రస్తుతం శంకర్ దర్శకత్వంలో ‘రోబో 2.0’ చేస్తున్న రజినీ.. ఆ తర్వాత చేయబోయే సినిమా గురించి కూడా ప్రకటన వచ్చేసింది.అల్లుడు ధనుష్ నిర్మాణంలో పా.రంజిత్ దర్శకత్వంలో తెరకెక్కనున్న ‘కాలా’ సినిమా రజినీకి 164వ సినిమా. ఈ చిత్రం తర్వాత తన సినిమా కెరీర్ రజినీ ఫుల్స్టాప్ పెట్టబోతున్నట్టు తెలుస్తోంది. అందుకే తన చివరి సినిమాను నిర్మించే అవకాశం ధనుష్కు ఇచ్చారట రజినీ. స్వాతంత్య్ర దినోత్సవం సందర్భంగా తన పార్టీ పేరును రజినీ ప్రకటించబోతున్నట్టు వార్తలు హల్చల్ చేస్తున్నాయి. ఇప్పటికే పార్టీ పేరు, జెండా, గుర్తులను డిసైడ్ చేసేందుకు ముగ్గురు వ్యక్తులతో కూడిన కమిటీని కూడా రజినీ ఏర్పాటు చేశారట. ఒక్కసారి రాజకీయాల్లోకి ఎంట్రీ ఇచ్చిన తర్వాత పూర్తిగా సినిమాల నుంచి తప్పుకోవాలని అనుకుంటున్నారట రజినీ. ఈ నేపథ్యంలో ‘కాలా’యే రజినీ చివరి సినిమా అని తమిళనాట జోరుగా ప్రచారం సాగుతోంది.
dakshinaadina superstarga mannanalu andukuntunna natudu rajineekant rajakeeyaalloki ravalani tamilanaata demandlu ekkuvavutunnaayi. ayithe vaatiki saraina samaadhaanaalu ivvakunda varusagaa cinimaalu chesukuntupotunnaru rajinee. prastutam shankar darsakatvamlo ‘robo 2.0’ chestunna rajinee.. aa tarvaata cheyaboye sinima gurinchi kuudaa prakatana vachesindi.alludu dhanush nirmaanamlo paa.ranjit darsakatvamlo terakekkanunna ‘kaalaa’ sinima rajineeki 164va sinima. ee chitram tarvaata tana sinima kereer rajinee fulstap pettabotunnattu telustondi. anduke tana chivari sinimaanu nirminche avakaasam dhanushku icharata rajinee. swaatantyra dinotsavam sandarbhamgaa tana party paerunu rajinee prakatinchabothunnattu vaartalu halchal chestunnayi. ippatike party paeru, jenda, gurtulanu disaid chesenduku mugguru vyaktulatho kuudina kamiteeni kuudaa rajinee erpaatu chesarata. okkasari rajakeeyaalloki entry ichina tarvaata puurtigaa cinimala nunchi tappukovaalani anukuntunnarata rajinee. ee nepathyamlo ‘kaalaa’yee rajinee chivari sinima ani tamilanaata jorugaa prachaaram saagutondi.